Je bezpečné užívať všetky tieto lieky naraz?
Dobrý deň,ráno užívam Concor,eutyrox,Nolpaza,Stadamed,Prestance5/5,Thioctacid,Agapurin,vitamíny.mozem to ráno užiť naraz?A ešteFrontin užívam ráno.dakujem
Dobrý deň,
ďakujeme za Vašu otázku.
Medzi liekmi, ktoré uvádzate, bolo pozorovaných niekoľko klinicky stredne závažných interakcií. V prípade kombinácie liekov je potrebné, aby Vám doktor monitoroval hladinu draslíka v krvi, EKG a funkciu štítnej žľazy. Taktiež je potrebné sledovať častejšie hladinu glukózy v krvi, pretože sa môže vzájomným užívaním zvýšiť hypoglykemický účinok. Ďalej je potrebné dodržiavať odporúčania správneho užívania liekov uvedené v príbalovom letáku, v závislosti od jedla, niektoré lieky sa užívajú nalačno, iné s jedlom alebo po jedle. Keďže neuvádzate aké konkrétne vitamíny užívate, k prípadným interakciám sa nedokážem vyjadriť.
V prípade, že predpisujúci lekári boli informovaní o všetkých užívaných liekoch, zvážili tieto interakcie a prispôsobili nastavenej terapii dávkovanie. Pokiaľ však lieky predpisovali lekári, ktorí nemali informácie o ostatných užívaných liekoch, je potrebné upovedomiť ich o danej skutočnosti.
Prajem pekný zvyšok dňa.
S pozdravom
Mgr. Emma Halás Haluščíková